CELEX: 62012TN0545
Language: et
Date: 2012-12-17 00:00:00
Title: Kohtuasi T-545/12: 17. detsembril 2012 esitatud hagi — Mory jt versus komisjon

9.3.2013   
            
            
               ET
            
            
               Euroopa Liidu Teataja
            
            
               C 71/23
            
         17. detsembril 2012 esitatud hagi — Mory jt versus komisjon
   (Kohtuasi T-545/12)
   2013/C 71/36
   Kohtumenetluse keel: prantsuse
   
      Pooled
   
   
      Hagejad: Mory SA (Pantin, Prantsusmaa), Mory Team (Pantin) ja Compagnie française superga d’investissement dans le service (CFSIS) (Miraumont, Prantsusmaa) (esindajad: advokaadid B. Vatier ja F. Loubières)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni otsus;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hageja esitab viis väidet põhjendades oma hagi komisjoni 4. aprilli 2012. aasta otsuse K(2012) 2401 lõplik peale, milles komisjon täpsustab, et komisjoni 9. märtsi 2012. aasta otsuse K(2012) 1616 lõplik artiklis 2 kontserni Sernam äriühingutele kehtestatud riigiabi tagasimaksmise kohustus ei laiene kontserni Sernam varade potentsiaalsetele omandajatele (1).
   
               1.
            
            
               Esimene väide, et komisjon ei olnud volitatud vaidlustatud otsust vastu võtma ja on seega võimu kuritarvitanud, arvestades, et komisjon ei ole pädev vastu võtma otsust, milles tuvastatakse, et 9. märtsi 2012. aasta otsuse täitmiseks kasutatud menetlus ei ole selle kuritarvitamine ilma uue põhjaliku uurimiseta.
            
         
               2.
            
            
               Teine väide, et rikutud on kohustust viia läbi ametlik uurimismenetlus, kui riigiabi andmise kontrollimisel tekib tõsiseid kahtlusi.
            
         
               3.
            
            
               Kolmas väide, et ese ja põhjendused on omavahel vastuolus, sest esiteks ei ole komisjoni poolt märgitud otsuse ese ja selle tegelik sisu samad ja teiseks sisaldab otsus abi saanud tegevuse ja selle tegevuse omandanud isiku majandusliku järjepidevuse puudumise hindamisel vastuolulisi põhjendusi.
            
         
               4.
            
            
               Neljas väide, et tehtud on ilmne hindamisviga seoses i) müügitehingu esemega, ii) võõrandamise hinnaga, iii) vara üleandmise ajaga, iv) uute omanike ja aktsionäride sõltumatuse määraga, ja v) tehingu majandusliku loogikaga.
            
         
               5.
            
            
               Viies väide, et puudub õiguslik alus, kuna otsus võeti vastu ilma, et oleks kontrollitud, kas vara võõrandamine toimus turuhinnaga ja uurimata tagajärgi, mis tulenesid sellest, et omandaja kuulus õigusvastaselt saadud riigiabi kulutanud isikuga samasse kontserni.
            
         
      (1)  Riigiabi nr SA.34547 (2012/N) — Prantsusmaa, mille kohta avaldati teade Euroopa Liidu Teatajas (ELT 2012, C 305, lk 10).